Държавен вестник, бр. 48, 2022 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  48
на задължителното предписание по чл. 42, 
ал. 2 в рамките на допълнителния срок про­
веряващото длъжностно лице съставя акт за 
установяване на административно нарушение 
на доставчика на социални услуги и изготвя 
писмено мотивирано предложение до изпълни­
телния директор на Агенцията за качеството 
на социалните услуги.
(2) Към предложението по ал. 1 се прилагат 
копия от констативните протоколи от всички 
извършени проверки, както и други материали 
при необходимост.
Чл. 47. Въз основа на акта по чл. 46, ал. 1 
изпълнителният директор на Агенцията за 
качеството на социалните услуги или опра­
вомощено от него длъжностно лице издава на 
доставчика на социални услуги:
1. наказателно постановление по глава 
единадесета от Закона за социалните услуги;
2. задължително предписание или заповед 
по чл. 60, ал. 1 от Закона за социалните услуги.
Чл. 48. Кметът на общината, на когото е 
издадено задължително предписание по чл. 60, 
ал. 1, т. 1 или 2 от Закона за социалните услуги, 
е длъжен в 30-дневен срок от неговото полу­
чаване да уведоми изпълнителния директор 
на Агенцията за качеството на социалните 
услуги за предприетите от него действия за 
изпълнение на задължителното предписание 
или за причините за неговото неизпълнение.
Чл. 49. (1) В случай на издадено задъл­
жително предписание по чл. 60, ал. 1, т. 1 от 
Закона за социалните услуги кметът на общи­
ната представя на изпълнителния директор на 
Агенцията за качеството на социалните услуги 
протокол с резултатите от проведения конкурс 
по чл. 64, ал. 1 от Закона за социалните услуги 
в тридневен срок от неговото изготвяне.
(2) При установена в протокола липса на 
избран кандидат в тридневен срок от получа­
ване на протокола изпълнителният директор 
на Агенцията за качеството на социалните 
услуги прави мотивирано предложение по 
чл. 60, ал. 2 от Закона за социалните услуги.
(3) Към предложението по ал. 2 се прилагат 
копия от констативните протоколи от всички 
извършени проверки, от протокола по ал. 1, 
както и други материали при необходимост.
Чл. 50. (1) В случай на установени наруше­
ния при проверките по чл. 36, ал. 1,  т. 2, 3 и 
4 проверяващото длъжностно лице в 10-дневен 
срок от извършването на проверката съста­
вя акт за установяване на административно 
нарушение.
(2) Въз основа на акта по ал. 1 изпълни­
телният директор на Агенцията за качеството 
на социалните услуги или оправомощено от 
него длъжностно лице издава наказателно 
постановление.
Чл. 51. (1) Жалби и сигнали за наруше­
ни права по Закона за социалните услуги и 
нормативните актове по неговото прилагане 
се подават устно – на място или по телефон, 
или писмено, включително по електронен път, 
като лицето се идентифицира пред служителя.
(2) При подаване на жалбата или сигнала 
лицето трябва да посочи:
1. доставчика на социални услуги, срещу 
когото подава жалбата или сигнала, както и 
мястото, на което се предоставя социалната 
услуга;
2. конкретни оплаквания или искания;
3. доказателства, ако жалбоподателят раз­
полага с такива;
4. име и координати за връзка.
(3) Анонимни жалби или сигнали не се 
разглеждат.
Чл. 52. (1) Срокът за разглеждане на жалби 
и сигнали е 10-дневен от датата на подава­
нето им.
(2) Срокът по ал. 1 е едномесечен, ако е не­
обходимо извършването на проверка на място.
(3) При необходимост от извършване на 
проверка тя се извършва по реда на този раздел.
(4) За резултатите от проверката и пред­
приетите действия по жалбата и сигнала се 
уведомява и лицето, подало жалбата или 
сигнала.
Чл. 53. За всяка извършена проверка се 
съставя досие, което съдържа:
1. заповедта за извършване на проверката, 
издадена от изпълнителния директор на Аген­
цията за качеството на социалните услуги;
2. документите, получени и съставени в 
хода на проверката;
3. издадените в рамките на проверката 
становища, заповеди и задължителни пред­
писания;
4. издадените актове за установяване на 
административни нарушения и наказателни 
постановления.
Чл. 54. (1) Всяка година до 31 март Агенцията 
за качеството на социалните услуги изготвя 
обобщен отчет на резултатите от контролната 
дейност на Агенцията за предходната година.
(2) В отчета по ал. 1 се включва инфор­
мация относно:
1. броя на дадените становища по чл. 54, 
ал. 2 от Закона за социалните услуги;
2. броя на извършените от Агенцията за 
качеството на социалните услуги проверки, 
групирани съобразно основанията за извърш­
ването им;
3. констатираните в рамките на проверките 
нарушения, анализ на най-честите нарушения 
и препоръки за тяхното предотвратяване;
4. броя на издадените задължителни пред­
писания на доставчиците на социални услуги;
5. броя на отнетите лицензи за предоста­
вяне на социални услуги и основанието за 
отнемането им;
6. трудности при осъществяване на кон­
тролната дейност на Агенцията за качеството 
на социалните услуги.